ΓΡΑΠΤΗ ΕΡΩΤΗΣΗ E-1155/02

υποβολή: Jorge Hernndez Mollar (PPE-DE) προς την Επιτροπή

(22 Απριλίου 2002)

Θέμα: Ευρωπαϊκή διαδικασία για την ταχεία εξέταση των διαφορών

Η εμπιστοσύνη των καταναλωτών έχει τεράστια σημασία για την λειτουργία της σύγχρονης και ανταγωνιστικής εσωτερικής αγοράς. Για την αποκατάσταση της εμπιστοσύνης αυτήςπάρχει το σοβαρό εμπόδιο, ότι, σε περίπτωση μη πληρωμής κατά τις διασυνοριακές συναλλαγές μεταξύ των κρατών μελών της ΕΕ, τα διατιθέμενα μέσα για την αποζημίωση των πωλητών είναι χρονοβόρα, δαπανηρά και αβέβαια.

Για τον λόγο αυτό, και παράλληλα με τη δημιουργία του ευρωπαϊκού δικτύου για την εξώδικο επίλυση των διαφορών, οι εμπειρογνώμονες επί θεμάτων εσωτερικού κοινοτικού εμπορίου πρότειναν την καθιέρωση διαδικασιών για την ταχεία εξέταση των διαφορών, για την άμεση επίλυσή τους, μόνον επί τηποβολή από τον πωλητή των αντίστοιχων παραστατικών.

Εκτιμά η Επιτροπή ότι, για την ενίσχυση της ενιαίας ευρωπαϊκής εσωτερικής αγοράς και τηνπέρβαση της δυσπιστίας έναντι των χρονοβόρων δικαστικών διαδικασιών, θα πρέπει να προωθηθεί η θέσπιση ευρωπαϊκής διαδικασίας για την ταχεία εξέταση των διαφορών η οποία θα καθιστά δυνατή την άμεση είσπραξη των σαφώς αιτιολογούμενων από τον πωλητή οφειλών·

Απάντηση του κ. Vitorino εξ ονόματος της Επιτροπής

(4 Ιουνίου 2002)

Το Αξιότιμο Μέλος του Κοινοβουλίου κινεί το θέμα του κατά πόσον η Επιτροπή προτίθεται να αναλάβει πρωτοβουλίες με στόχο τηνπερπήδηση των εμποδίων για τους πωλητές που επιθυμούν να διεκδικήσουν τις σαφώς δικαιολογημένες απαιτήσεις τους σε διασυνοριακέςποθέσεις, πράγμα που προκαλείται από τις αργές, δαπανηρές και αβεβαίου αποτελέσματος δικαστικές διαδικασίες. Ειδικότερα, το Αξιότιμο Μέλος του Κοινοβουλίου ρωτά κατά πόσον η Επιτροπή προτίθεται να θεσπίσει μία ευρωπαϊκή διαδικασία δικαστικής εντολής πληρωμής.

Η Ένωση αντιμετωπίζει το θέμα της εξασφάλισης του ότι σε έναν πραγματικά ευρωπαϊκό χώρο δικαιοσύνης, τα πρόσωπα και οι επιχειρήσεις δεν παρακωλύονται ή αποθαρρύνονται από την άσκηση των δικαιωμάτων τους λόγω του ασυμβίβαστου ή του πολύπλοκου χαρακτήρα των νομικών και δικαστικών συστημάτων στα κράτη μέλη. Το Ευρωπαϊκό Συμβούλιο του Τάμπερε (15-16 Οκτωβρίου 1999) κάλεσε για τηνποβολή πρωτοβουλιών σχετικά με την θέσπιση κοινών ειδικών διαδικαστικών κανόνων για την απλούστευση και την επιτάχυνση δικαστικών διαδικασιών σε πολλούς τομείς, ιδίως όσον αφορά μικρές αξιώσεις καταναλωτών και εμπόρων, καθώς και αδιαμφισβήτητες αξιώσεις. Επίσης το πρόγραμμα του Συμβουλίου σχετικά με τα μέτρα εφαρμογής της αρχής της αμοιβαίας αναγνώρισης των αποφάσεων σε αστικές και δικαστικέςποθέσεις αναγνωρίζει ότι σε ορισμένους τομείς η κατάργηση της κήρυξης της εκτελεστότητας (exequatur) μπορεί να συνεπαχθεί τη θέσπιση μίας ειδικής ενιαίας και εναρμονισμένης διαδικασίας στην Κοινότητα και προβλέπει τους τομείς της αδιαμφισβήτητης αξίωσης (ευρωπαϊκής διαδικασία δικαστικής εντολής πληρωμής) και μικρών αξιώσεων ως παραδειγμάτων αυτής της αντιμετώπισης.

Η Επιτροπή με ικανοποίησή της πληροφορεί το Αξιότιμο Μέλος του Κοινοβουλίου ότι εξετάζει επί του παρόντος τις δυνατότητες νομοθετικών πρωτοβουλιών στους δύο αυτούς τομείς. Η Επιτροπή ασχολείται με ένα πράσινο βιβλίο, η έκδοση του οποίου προβλέπεται το 2002, με το οποίο θα πραγματοποιηθεί ευρεία διαβούλευση με το κοινό σχετικά με το θέμα. Για την προετοιμασία του πράσινου βιβλίου, η Επιτροπή πραγματοποίησε συνεδρίαση ειδικών με εκπροσώπους από τα κράτη μέλη στις 28 Μαΐου 2002.